ระวังสับสนกับ ไพรด์พาเรด
ธงเกย์ไพรด์ดั้งเดิมซึ่งมีแปดแถบ ปรากฏตัวครั้งแรกในซานฟรานซิสโกไพรด์พาเรด ปี 1978
**เกย์ไพรด์** (อังกฤษ: Gay pride) หรือ **แอลจีบีทีไพรด์** (อังกฤษ: LGBT pride) เป็นการสนับสนุนการยอมรับตัวเอง (self-affirmation), ความมีเกียรติ (dignity), ความเท่าเทียม (equality) และการสร้างการรับรู้ (increased visibility) ของ ชาวรักร่วมเพศ, ชาวรักสองเพศ และชาวข้ามเพศ (LGBT) ในฐานะความเป็นกลุ่มทางสังคม "ไพรด์" ในฐานะคู่ตรงข้ามของความน่าละอาย (shame) และบาดแผลทางสังคม (social stigma) เป็นภาพหลักที่ช่วยส่งเสริมการเคลื่อนไหวเรียกร้องสิทธิของมีความหลากหลายเพศ (LGBT rights) อย่างแพร่หลาย คำว่าไพรด์ จึงกลายเป็นเหมือนชื่อของความภาคภูมิใจของบรรดาบุคคลที่มีความหลากหลายทางเพศ ปรากฏใช้ทั้งในชื่อของหน่วยงาน องค์กร หนังสือ วารสารต่าง ๆ ที่เกี่ยวข้องกับบุคคลที่มีความหลากหลายทางเพศ เช่น ไพรด์ไลบรารี (Pride Library)

กิจกรรมไพรด์นั้นมีตั้งแต่ลักษณะตึงเครียดไปจนถึงงานรื่นเริง โดยส่วนมากมักจัดระหว่างช่วงเดือนไพรด์ (LGBT Pride Month) หรือตามโอกาสต่าง ๆ ที่ระลึกถึงจุดเปลี่ยนในประวัติศาสตร์ความหลากหลายทางเพศในชาตินั้น ๆ เช่น มอสโกไพรด์ (Moscow Pride) ในเดือนพฤษภาคมซึ่งเป็นการฉลองการครบรอบการยกเลิกกฎหมายว่าด้วยการรักร่วมเพศเป็นสิ่งผิดกฎหมายเมื่อพฤษภาคม 1993

สัญลักษณ์ทั่วไปของไพรด์คือธงสายรุ้ง, อักษรกรีกพิมพ์เล็ก แลมบ์ดา (λ), สามเหลี่ยมชมพู และ สามเหลี่ยมดำ สัญลักษณ์สองประการที่ยกมานั้นถูกนำมาเปลี่ยนความหมาย (reappropriated) ใหม่จากการใช้ในฐานะเครื่องหมายแห่งความน่าละอาย (badges of shame) ในค่ายกักกันของนาซี

เดือนไพรด์
----------

ดูบทความหลักที่: เดือนไพรด์
เดือนมิถุนายนของทุกปีเป็นเดือนไพรด์ของชาว LGBT (LGBT Pride Month) เพื่อเป็นการระลึกถึงเหตุการณ์จลาจลสโตนวอลล์ ซึ่งเกิดขึ้นในช่วงปลายเดือนมิถุนายน 1969 ตลอดเดือนมิถุนายน ทั่วโลกจึงมีการจัดกิจกรรมไพรด์ต่าง ๆ ขึ้น เพื่อย้ำเตือนถึงบทบาทของชาว LGBT ทั่วโลก นักกิจกรรมไบเซ็กชวล เบรนดา ฮอเวิร์ด (Brenda Howard) ได้รับการขนานนามว่าเป็น "มารดาแห่งไพรด์" ("Mother of Pride") ด้วยผลงานของเธอในการประสานงานจัดการเดินขบวนไพรด์ (LGBT Pride march) ครั้งแรก และยังเป็นต้นคิดของแนวคิดการจัดกิจกรรมต่าง ๆ เป็นเวลาหนึ่งสัปดาห์ของวันไพรด์เดย์ (Pride Day) ที่ซึ่งเป็นต้นกำเนิดของการเฉลิมฉลองไพรด์ที่จัดกันทั่วโลกทุก ๆ เดือนมิถุนายน นอกจากนี้ฮอวาร์ดและนักกิจกรรมไบเซ็กชวล รอเบิร์ต เอ มาร์ติน (Robert A. Martin) หรือที่รู้จักในนามดอนนี่ เดอะ พังก์ (Donny the Punk) และนักกิจกรรมเกย์ แอ็ล. เครก ชูนมาเกอร์ (L. Craig Schoonmaker) ได้รับการยอมรับว่าเป็นผู้ทำให้คำว่า "ไพรด์" เป็นที่นิยม (popularising) เพื่อใช้ในการแทนกิจกรรมต่าง ๆ เหล่านี้

ผมได้เรียกร้องแก่ชาวอเมริกันทั้งปวงให้ได้เข้าร่วมเป็นส่วนหนึ่งของเดือน [ไพรด์] นี้ โดยการต่อสู้กับอคติ (prejudice) และการแบ่งแยกเลือกปฏิบัติ (discrimination) ในชีวิตของพวกท่านเอง และทุกที่ที่ยังคงมีสิ่งเหล่านี้ – Proclamation 8529 โดยประธานาธิบดีสหรัฐอเมริกา บารัค โอบามา 28 พฤษภาคม 2010

มีประธานาธิบดีสหรัฐอเมริกาสองคนที่เคยประกาศเดือนไพรด์อย่างเป็นทางการ คือบิลล์ คลินตัน ซึ่งประกาศให้มิถุนายนเป็นเดือน "ไพรด์ของเกย์และเลสเบี้ยน" ("Gay & Lesbian Pride Month") ในปี 1999 และปี 2000 และในปี 2009 ถึง 2016 ในแต่ละปี บารัค โอบามา ได้ประกาศให้มิถุนายนเป็นเดือนไพรด์ของ LGBT (LGBT Pride Month) ตลอดวาระการเป็นประธานาธิบดีของเขา ส่วนดอนัลด์ ทรัมป์ เป็นประธานาธิบดีจากพรรครีพับบลิกันคนแรกที่รับรู้การมีอยู่ของเดือนไพรด์ในปี 2019 ผ่านการทวีตข้อความ ไม่ได้ผ่านการประกาศอย่างเป็นทางการ (proclamation) เหมือนที่ประธานาธิบดีทั้งสองคนที่ผ่านมาเคยทำ

ดูเพิ่ม
-------

* วันถนนคริสโตเฟอร์ (Christopher Street Day)
* สภาว่าด้วยศาสนากับบุคคลรักร่วมเพศ (Council on Religion and the Homosexual)
* ยูโรไพรด์ (Europride)
* InterPride / IALGPC
* รายชื่อกิจกรรม LGBT
* เสาร์ซาวเอ็ด

อ้างอิง
-------

1. ↑  "History of the LGBT rainbow flag on its 37th anniversary". *New York Daily News*. 2015. สืบค้นเมื่อ 25 November 2018.
2. ↑  Morgan, Thad (June 2, 2017). "How Did the Rainbow Flag Become an LGBT Symbol?". *History Network*. A&E Networks. สืบค้นเมื่อ 25 November 2018.
3. ↑  Van Niekerken, Bill (June 22, 2018). "A history of gay rights in San Francisco". *San Francisco Chronicle*. สืบค้นเมื่อ 25 November 2018.
4. ↑  "Symbols of the Gay, Lesbian, Bisexual, and Transgender Movements". Lambda. คลังข้อมูลเก่าเก็บจากแหล่งเดิมเมื่อ August 16, 2007. สืบค้นเมื่อ July 30, 2007.
5. ↑
6. ↑
7. ↑
8. ↑  Donaldson, Stephen (1995). "The Bisexual Movement's Beginnings in the 70s: A Personal Retrospective". In Tucker, Naomi (ed.). Bisexual Politics: Theories, Queries, & Visions. New York: Harrington Park Press. pp. 31–45. ISBN 1-56023-869-0.
9. 1 2
10. ↑  Donaldson, Stephen (1995). "The Bisexual Movement's Beginnings in the 70s: A Personal Retrospective". In Tucker, Naomi (ed.). Bisexual Politics: Theories, Queries, & Visions. New York: Harrington Park Press. pp. 31–45. ISBN 1-56023-869-0.
11. ↑  Clinton, Bill (11 June 1999). "Proclamation 7203 — Gay and Lesbian Pride Month, 1999". *Presidential Proclamation*. สืบค้นเมื่อ 8 July 2019.
12. ↑  Clinton, Bill (2 June 2000). "Proclamation 7316 — Gay and Lesbian Pride Month, 2000". *Presidential Proclamation*. สืบค้นเมื่อ 8 July 2019.
13. ↑  Estepa, Jessica (June 1, 2017). "President Trump hasn't declared June as Pride Month – at least, not yet". *USA Today* (ภาษาอังกฤษ). สืบค้นเมื่อ March 12, 2019.
14. ↑  Posted on May 31, 2019, at 5:04 p.m. ET (2019). "Trump Marks Pride Month While Attacking LGBT Rights". Buzzfeednews.com. สืบค้นเมื่อ 2019-06-03.`{{cite web}}`: CS1 maint: multiple names: authors list (ลิงก์)

บรรณานุกรม
----------

* Alwood, Edward (1996), *Straight News: Gays, Lesbians, and the News Media*, Columbia University Press, New York (ISBN 0-231-08436-6).
* Carter, David (2004), *Stonewall: The Riots That Sparked the Gay Revolution*, St. Martin's Press (ISBN 0-312-34269-1).
* Duberman, Martin (1993), *Stonewall* Dutton, New York (ISBN 0-452-27206-8).
* Loughery, John (1998), *The Other Side of Silence – Men's Lives and Gay Identities: A Twentieth-Century History*, New York, Henry Holt and Company (ISBN 0-8050-3896-5).
* Marotta, Toby (1981), *The Politics of Homosexuality*, Boston, Houghton Mifflin Company (ISBN 0-395-31338-4).
* Teal, Donn (1971), *The Gay Militants*, New York, Stein and Day (ISBN 0-8128-1373-1).

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**LGBT Pride**

* Interpride – องค์กรไพรด์สากล

แม่แบบ:LGBT